**21. september 2023**

**Principper for fordeling af faste kontrakttimer i FTK**

**Målet med principperne er at sikre**

* at fordelingen af banetimer i FTK sker i tråd med klubbens målsætning om, at FTK skal være en klub for både motionister, juniorer og turneringsspillere
* at FTK tilstræber, at hvert medlem har mulighed for/adgang til rimelig spilletid
* at fuldgyldige medlemmer (betaler helårskontingent) i FTK prioriteres fremfor vintermedlemmer
* at banekapaciteten i FTK søges udnyttet optimalt

**Principperne er:**

1. at motionister som udgangspunkt får tilbudt de(n) kontrakttime(r) på det tidspunkt og den dag, som de har haft gennem mange år
2. at de fleste banetimer efter kl. 18 på hverdage hovedsagelig reserveres til kontrakttimer for motionister, voksentræning samt veteran- og motionistholdspillere. I weekenden kan der reserveres timer til voksentræning og camps alle 24 timer. Træning og camps skal søges afviklet på 2 baner
3. at motionister i weekenden kan indgå kontrakt for ledige banetimer
4. at det sikres, at motionister i weekenden har en rimelig adgang til at leje en bane på timebasis – medmindre der er planlagt en event eller turnering
5. at der som udgangspunkt skal mindst være 4 spillere om en kontrakttime
6. at der kan indgås kontrakt om en banetid med kun 2 spillere, hvis der er tilstrækkelig banekapacitet
7. at ved tildeling af ”nye” kontrakttimer prioriteres fuldgyldige medlemmer af FTK med højest anciennitet samt antallet af medlemmer, der ønsker at dele en banetid
8. at ledige banetimer efter kl. 18 på hverdage kan tilbydes eventsport